Odumegwu Ojukwu

Odumegwu Ojukwu (født 4. november 1933, død 26. november 2011Dim Odimegwu Ojukwu is Dead   . thisdaylive.com. 26. november 2011.) var leder for utbryterprovinsen og delstaten Biafra i Nigeria under den nigerianske borgerkrigen som tok slutt i 1970. Han var også en tidligere militær guvernør i den østlige regionen av Nigeria. 

Ojukwu besluttet å gå inn i militæret, stikk i strid med de mange innvendingene fra faren hans, som ville at han skulle studere juss og bli advokat. Han sluttet seg til det nigerianske militæret og ble uteksaminert fra Royal Military Academy Sandhurst i England. Han ble deretter oberstløytnant i militæret til Nigeria og militærguvernør av det oljerike østre delen av Nigeria. 

Ojukwu sin regjering kollapset etter kort tid ved makten og han levde deretter i eksil på Elfenbenskysten i cirka 13 år. I 1980 returnerte han tilbake til Nigeria. Han begynte i det politiske partiet Shagari's National Party of Nigeria (NPN) og deltok i senatsvalget i 1983. I februar 1994 aksepterte Ojukwu en invitasjon til å gi en tale ved Lagos Law School. 

Som kandidat for partiet All Progressisti Grand Alliance (APGA) stilte han opp som presidentkandidat i presidentvalget i 2003. Han hevdet senere å ha vunnet valget og at det var et massivt svindelforsøk fra hans politiske motstandere å nekte ham rollen som president i Nigeria.

I begynnelsen av desember 2006 stilte han igjen som presidentkandidat foran valget i april 2007. Den 14. januar 2008 mottok han sin militære pensjon fra den nigerianske regjeringen, men i dette tilfelle klaget han over at han hadde blitt omtalt med tittelen oberstløytnant og ikke med tittelen general som han hevdet var hans militære rang.

 Referanser 

Kategori:Nigerianske presidenter
Kategori:Personer fra Niger State
Kategori:Fødsler i 1933
Kategori:Dødsfall i 2011